นิกเกอิปิดเช้าบวก 14.88 จุด เหตุเยนอ่อนหนุนหุ้นส่งออก
นิกเกอิปิดเช้าบวก 14.88 จุด เหตุเยนอ่อนหนุนหุ้นส่งออก
2 มิ.ย. 2558

ดัชนีนิกเกอิตลาดหุ้นโตเกียวปิดภาคเช้าขยับขึ้นในวันนี้ โดยดัชนีนิกเกอิปิดภาคเช้าเพิ่มขึ้น 14.88 จุด หรือ 0.07% แตะที่ 20,584.75 จุดเนื่องจากนักลงทุนเข้าซื้อหุ้นกลุ่มส่งออกหลังจากเงินเยนอ่อนค่าลงเมื่อเทียบกับดอลลาร์สหรัฐ อย่างไรก็ตาม ตลาดได้รับแรงกดดันจากการที่นักลงทุนเทขายทำกำไรหลังจากนิกเกอิพุ่งขึ้นติดต่อกัน 12 วันทำการจนถึงเมื่อวานนี้